Hampaiston natiiviröntgentutkimukset

Hampaiston natiiviröntgentutkimuksia ovat panoraama- ja kefalometriakuvaukset sekä intraoraalikuvaukset (ptg, kefalometria/lateraalikallo, io-kuvaukset).

Ajanvaraaminen ja yhteystiedot (28.5.2024 alkaen)

Tutkimuspaikka: Keskusröntgen, sisäänkäynti NK, N4, 1.kerros, aula 1

Oberon: Kustannuspaikka Z3372, Resurssi N112A

 Varaustyypit: HAMMASKUV

Ajanvaraustiedustelut: puh. 08 315 2113 (ma-pe klo 8.00–15.00)

Röntgenkuvausta koskevat tiedustelut: puh. 08 315 3741

Indikaatiot, kontraindikaatiot ja riskit

Indikaatiot: Hampaiston ja leukojen diagnostiikka

Kontraindikaatiot: Vapina, vaikeus olla liikkumatta, ko-operaation puute.

Kuvauksessa (lukuun ottamatta intaoraalikuvauksia) pitää pystyä istumaan tukematta tai seisomaan muutaman minuutin ajan. Jos potilas ei pysty istumaan tai seisomaan, tehdään ensin hammaskonsultaatio Hammas- ja suusairauksien poliklinikalle.

Riskit: Kuvauksessa käytetään röntgensäteilyä. Ptg- tai kefalometria-kuvauksen sädeannos on 0,01–0,02 mSv, joka vastaa 12–24 tuntia luonnon taustasäteilyä.

Esivalmistelut

Ennen kuvausta potilaalta pyydetään riisumaan pään ja kaulan alueen korut. Mahdolliset hammasproteesit otetaan ptg-kuvauksen ajaksi pois.

Tutkimuksen kulku

Röntgenhoitaja ohjaa potilasta kuvauksessa. Kuvauksessa potilas seisoo kuvauslaitteen lähellä. Mikäli potilas ei pysty seisomaan, voidaan kuvata tuolilla istuen tai potilaan voinnin mukaan myös sängyn reunalla istuen. Kuvanoton ajan potilaan tulee olla liikkumatta. Yksittäisen kuvan ottaminen kestää pisimmillään noin 20 sekuntia. Kuvaustilanteeseen on varattu aikaa noin 5–15 minuuttia.

Jälkihoito ja seuranta

Tutkimuksen jälkeen ei ole jälkihoitoa eikä rajoituksia.